Prijave na novosti | Odjava | Uredi svoj profil

Uvodnik

|

U vaše poštanske sandučiće stigao je i prvi službeni broj Microsoftovog newslettera za razvojne inženjere. Godišnji odmori su iza nas, a iz Microsofta stiže pregršt noviteta. U kolovozu je objavljen Service Pack 2 za operativni sustav Windows XP koji predstavlja korak naprijed prema većoj sigurnosti računalnih sustava. U rujnu nas čeka i MSDN/TechNet skup - više o sadržaju i kako se prijaviti pročitajte u zasebnoj vijesti. I ovaj mjesec vam donosimo različite zanimljivosti pa tako možete saznati više o intervjuima za posao u Microsoftu, kako je izgledao razvojni proces operativnog sustava Windows Server 2003, a naravno, nisu zaobiđene ni programerske teme.

Naš newsletter je još u razvoju i zato željno iščekujemo sve vaše komentare, prijedloge i kritike na e-mail adresu [email-masked]. Također, slobodno proslijedite ovaj newsletter svima kojima bi mogao biti zanimljiv i mislite da bi ga željeli primati. Za sve druge informacije za razvojne inženjere (nove ponude, akcije, informacije o MSDN pretplatama i načinima prijave na newsletter) posjetite http://www.microsoft.com/croatia/developers/default.mspx. Ugodno čitanje!

Novosti i najave

MSDN/TechNet skup 23.9. u Zagrebu

|

Nakon ljeta nastavljamo s tradicionalnim MSDN/TechNet okupljanjima - 23.rujna 2004. u prostorijama Zagrebačkog Velesajma u prijepodnevnim satima će se održati MSDN skup, a u poslijepodnevnim TechNet. Glavna misao vodilja MSDN skupa bit će "Take your applications to the next level" pa će tako biti riječi o korištenju Reporting Servicesa, arhitekturi rješenja za jednostavan update .NET aplikacija te kompatibilnosti aplikacija sa Service Packom 2 za Windowse XP. SP2 će biti i jedna od tema TechNet predavanja, a govorit će se i o aktualnoj temi desktop deploymenta te novoj verziji Microsoft Operations Managera 2005. Sudjelovanje na skupovima je besplatno, no potrebno se prijaviti korištenjem TSR Portala - prijave za MSDN skup možete pronaći ovdje, a prijave za TechNet dio ovdje.

Stigao je Windows XP Service Pack 2

| |

U kolovozu je i službeno objavljena jedna od najvećih i najvažnijih zakrpi za Microsoftove operativne sustave - Service Pack 2 za Windowse XP. Informacije o proizvodu možete pronaći na službenim hrvatskim web-stranicama, gdje se nalazi i formular za naručivanje besplatnog CD-a koji sadrži SP2.

No iz programerske perspektive, SP2 je donio niz promjena u načinu rada operativnog sustava te je nužno da ih programeri web i desktop aplikacija upoznaju. Kako su promjene donešene prvenstveno na području sigurnosti, počnite od web-stranice Windows XP SP2 Security Information for Developers. Na web-stranici Windows XP SP2 for Developers možete pronaći niz how-to članaka i dodatnih resursa, a svakako preporučamo i programerski pogled na SP2 objavljen na MSDN-u.

Longhorn u 2006. godini

|

Microsoft je nedavno objavio tri najave vezane uz novu verziju operativnog sustava Windows kodnog imena "Longhorn". Prva, ujedno i najvažnija, se tiče datuma izlaska: klijentska verzija Longhorna bi se na tržištu trebala pojaviti u 2006. godini, a serverska u 2007. No programerima će biti izuzetno zanimljiva činjenica da je Microsoft odlučio dijelove WinFX-a, programskog modela Longhorna, učiniti dostupnim za Windowse XP i Windows Server 2003. To će u praksi omogućiti pisanje i izvršavanje aplikacija koje koriste Avalon i Indigo na svim računalima s Windowsima XP ili Windows Serverom 2003. No oko treće najave se podiglo malo prašine - naime, iako je Microsoft u početku planirao u sklopu Longhorna objaviti WinFS, novi datotečni sustav, najavljeno je da se od toga odustalo te da će WinFS biti razvijan neovisno, a njegovu beta verziju očekujemo paralelno s pojavljivanjem Longhorna. Više programerskih informacijama o Longhorn tehnologijama možete pronaći na msdn.microsoft.com/longhorn.

Programiranje

Sigurnost i Web Services Enhancements 2.0

Implementacije web-servisa polako zahtijevaju sve složenije arhitekture - dok su specifikacije takvih arhitektura i dalje u razvoju, nužni su kvalitetni alati koji ih u potpunosti slijede zbog interoperabilnosti i produktivnosti programera. Web Services Enhancements (WSE) 2.0 je dodatak Visual Studiu .NET i .NET Frameworku koji omogućava programerima da budu ukorak s najnovijim specifikacijama protokola web-servisa. U tekstu objavljenom pod naslovom WS-Security Drilldown in WSE 2.0 možete proučiti način rada WSE 2.0 te kako ga iskoristiti za implementaciju sigurnosti, povjerenja i sigurne konverzacije u arhitekturi web-servisa. Tekst također pokriva i promjene vezane uz sigurnost od Web Services Enhancements verzije 1.0, a na ovoj adresi možete downloadati WSE 2.0.

Razmišljate li o tipkovničkim kraticama?

|

Da li pri izradi vlastitih aplikacija razmišljate o pridavanju logičnih tipkovničkih kratica najčešće korištenim opcijama? Slijedite li pritom već utvrđene standarde? Korištenje standardnih tipkovničkih kratica može korisnicima bitno olakšati početno snalaženje i učenje rada u programu. Želite li vidjeti koje se tipkovničke kratice koriste u Microsoftovim programima, posjetite web-stranice Keyboard Assistance, gdje možete saznati kratice iz različitih programa kao što su Office i Internet Explorer te primijeniti ih u svojim programima. Na MSDN-u možete pronaći i tipkovničke kratice Visual Studia i SQL Servera, što će vam biti korisno i ako želite postati napredni korisnik tih aplikacija.

.NET kompajleri za druge jezike

Ako ste ikada odslušali prezentaciju o .NET tehnologiji, zasigurno ste primijetili slide koji je .NET predstavljao kao višejezičnu okolinu. To bi u praksi značilo da za pisanje .NET aplikacija niste ograničeni na, primjerice, Visual Basic .NET ili C#, već možete koristiti .NET verzije jezika kao što su Pascal, Python, Prolog, Lisp, Delphi, Eiffel ili Cobol, koje razvijaju drugi proizvođači. Ako želite istražiti to područje i olakšati sebi ili drugima prelazak na .NET, posjetite web-stranicu .NET Language Developers Group na kojoj možete pronaći linkove na web-stranice alternativnih .NET jezike odakle ih možete downloadati i isprobati. Ako se pak sami želite upustiti u područje izrade i razumijevanje kompajlera, od velike pomoći će vam biti preporučene knjige i alati koje također možete pronaći na spomenutoj web-stranici.

Zanimljivosti i download

Kako se razvijao Windows Server 2003

Znate li kako ide proces razvoja softvera u Microsoftu? Znate li što su War Rooms? Ako vas zanimaju detalji razvoja najvećeg Microsoftovog operativnog sustava, Windows Servera 2003, obavezno pročitajte iznimno zanimljiv članak na ovoj adresi. Sam tekst se inače sastoji od tri dijela - u prvom nazvanom "The Early Years" opisan je početak razvoja serverskih operativnih sustava u Microsoftu (saznajte i što znači "NT" u imenu Windows NT), a u trećem nazvanom Testing Windows možete pročitati više o procesu testiranja Windows Servera 2003. Svi tekstovi su popraćeni slikama s mjesta događanja i zanimljivim detaljima.

.NET posteri

|

Na MSDN-u možete downloadati niz postera vezanih uz .NET-u u PDF formatu. Želite li kao svaki pravi programer iznad monitora imati postere koji prikazuju, primjerice, Windows Forms klase, dijagram ADO.NET i XML klasa, način pristupa podacima u .NET-u i slično, ne oklijevajte - downloadajte, isprintajte i zalijepite.

Intervju za posao u Microsoftu

Zanima li vas kako se odvija intervju za posao u Microsoftu? Na web-siteu Channel9 objavljen je video intervju s osobom zaduženom za zapošljavanje. Želite li otići raditi u Redmond, korisni će vam biti i sljedeći linkovi: Chris Sells' Interviewing at Microsoft, Aaron Boodman's Interviewing at Microsoft te nešto starija stranica Microsoft Interview Questions, što vam u svakom slučaju može biti iznimno zanimljivo ako i sami tražite nove zaposlenike.

Microsoft Baseline Security Analyzer 1.2.1

|

Microsoft Baseline Security Analyzer je besplatan alat koji će provjeriti sigurnost vaše platforme pregledavajući konfiguraciju i moguće pogreške u postavkama. Verzija 1.2. uključuje grafičko i komandno-linijsko sučelje koje može obavljati lokalne i remote provjere Windows sustava te podržava Windows XP Service Pack 2. Za sve informacije o načinu rada i primjeni aplikacije pogledajte često postavljana pitanja.

Vodič za testiranje kompatibilnosti aplikacija s Windows XP SP2

Service Pack 2 donosi Windowsima XP poboljšanu zaštitu, no kako njime sigurnost sustava postaje restriktivnija, SP2 može prouzrokovati probleme s kompatibilnosti aplikacija. Preuzmite vodič Application Compatibility Testing and Mitigation Guide for Windows XP SP2 koji opisuje sigurnosne tehnologije, proces testiranja aplikacija, simptome nekompatibilnosti te scenarije deploymenta.

Pretraživanje u Outlooku - LookOut 1.2

|

Iako nije direktno vezan uz programerske teme, ne možemo zaobići LookOut 1.2, dodatak Outloooku koji vam omogućava gotovo trenutno pretraživanje e-mailova, kalendara, kontakata i datoteka na disku. Isprobajte!

Microsoftove newsgrupe

Tisuće newsgrupa...

| |

... čekaju na vas. Iako zasigurno već pratite hrvatske Microsoftove newsgrupe (ne pratite ih?), na raspolaganju vam stoje još stotine grupa s engleskog govornog područja. Njih možete pratiti preko web-sučelja na web-stranicama communities.microsoft.com, a možete iskoristiti i svoj pretraživač newsgrupa, primjerice Outlook Express, tako da ga uputite na news poslužitelj msnews.microsoft.com.

Ne oklijevajte - postavljajte pitanja, dijelite informacije i ideje s drugima. Grupe prate ljudi iz cijelog svijeta, među kojima je i više od 750 osoba s titulom Microsoft Most Valuable Professional (MVP). MVP-evi su profesionalci koji dobrovoljno sudjeluju u raspravama na grupama i dijele svoja iskustva i znanje s drugima. Želite li saznati više o MVP programu i osobama s tom titulom, kliknite ovdje. Naravno, i hrvatske newsgrupe prati nekoliko MVP-eva s našeg područja.

Savjeti s newsgrupa

Na hrvatskim newsgrupama redovito se mogu pronaći korisni savjeti te stoga prenosimo nekoliko nedavno odgovorenih pitanja.

Imam SqlCommand objekt koji poziva SQL Server stored proceduru koja ima 2 output parametra. Što je u tom slučaju ispravnije koristiti: ExecuteScalar ili ExecuteNonQuery?
ExecuteNonQuery definitivno. ExecuteScalar radi sa selectima i vraća prvi field prvog zapisa i output parametre, dok ExecuteNonQuery radi samo s parametrima, tako da je ExecuteNonQuery pravi u tvom slučaju, jer ne trebaš podatke is selecta. (25.8.2004)

Može li se i kako napraviti web update mehanizam tako da klijenti sami updateaju svoju kopiju softvera na način kao što funkcionira Windows Update?
Updater Application Block for .NET ili deployment preko Internet Explorera. (23.8.2004)

Kako pomoću FrontPagea prepraviti temeljnu SharePoint Portal Services stranicu da ima autorefresh (autoreload) svakih npr. 90 sekundi?
Otvorite tu Sharepoint stranicu u Frontpageu i zatim u zaglavlje (unutar HEAD tagova) dodajte <meta http-equiv="Refresh" content="90; URL=http://adresa_sharepoint_stranice"> i tako će preglednik automatski svakih 90 sekundi napraviti refresh tražene stranice. (3.9.2004)

Broj 1

Rujan 2004.

U ovom izdanju:

| Novosti i najave
| Programiranje
| Zanimljivosti i download
| Microsoftove newsgrupe

| |

Događanja

•

Security Days 2004
12.10.2004 - 13.10.2004
Hotel Sheraton

•

Microsoft Mobility Day
24.11.2004
Hotel Opera

|

Zanimljivi blogovi

SQL Server tema je čitavog niza blogova, izdvajamo samo neke:

• | Kimberly L. Tripp: Improving your SQL skills
• | Tom Rizzo: SQL blog
• | Andrew Carter's Weblog: Inside SQL Server replication
• | Michael Rys: Musings on XML, XQuery and more...

|

Jeste li znali?

Objavljen je tzv. refresh Visual Studia 2005 Beta 1 koji sadržava Visual Studio 2005 Team System. MSDN pretplatnici mogu preuzeti novu verziju i isprobati mogućnosti Team Systema, a više informacija možete pronaći na MSDN Labs stranicama.

27. srpnja 2004. godine na 3. sastanku SQL/DEV grupe u Splitu Alen Zulić (Logosoft, BiH) je samo 24h nakon službenog izlaska SQL Servera 2005 Beta 2 održao predavanje o novom SQL Serveru i pokazao Beta 2 verziju u akciji, što je možda bila i svjetska premijera.

Na web-stranicama TryIIS.com možete pronaći niz resursa o Internet Information Services 6.0 poslužitelju, uključujući treninge, edukacijske materijale te različite video zapise.

Microsoft Empower Program za ISV-e

Željeli biste razvijati softverske aplikacije koristeći Microsoftove tehnologije? Željeli biste ih razvijati brže i uz niže troškove?

Brzi linkovi

• | ASP Alliance
• | DotNetJunkies
• | Angry Coder
• | C# Help
• | Microsoft Hrvatska - Informacije za razvojne inženjere

|

Za odjavu primanja ovog newslettera odgovorite na poruku i upišite UNSUBSCRIBE u polje Predmet (Subject). Odjaviti se možete i na Microsoftovj web-stranici, gdje možete upravljati svim postavkama Microsoft.com komunikacije.

Pravne informacije

Newsletter je poslao Microsoft Hrvatska, Turinina 3, 10010 Zagreb.

Prijave na novosti | Odjava | Uredi svoj profil

© 2004 Microsoft Hrvatska d.o.o.  Uvjeti uporabe | Izjava o privatnosti

|